钦定古今图书集成/明伦汇编/闺媛典/第304卷 > 皇清三十七 > 高得金后妻武氏
## 钦定古今图书集成/明伦汇编/闺媛典/第304卷 > 皇清三十七 > 高得金后妻武氏

按《陕西通志》：“武氏，西安临潼人，御史高得金后妻，适金鹿车竹笥，有霸陵遗风。金先娶米氏，生子而魁，周岁米亡，氏爱魁如己出。氏生子而明，三岁而寡，时年三十一，家业中落，拮据万状，教子训女，昼夜织纫耕种，以给衣食。苦操四十馀年，人称知礼。及而明举孝廉，历官御史，惟以济时行道为训。生平纺绩所积，尽以资邻里亲戚之乏。岁时主荐，拜扫丘陇，必诚必敬，整肃勤俭，为闺门懿范。” 封“太孺人。” 年七十二卒。